কিন্তু দেখা গেছে- ফরিদপুরের ভাঙ্গা থেকে বড়ৈতলার ১০ কিলোমিটারের মধ্যে ৫ কিলোমিটার অংশ খানাখন্দ থাকায় সিলকোট করে ঢেকে দেওয়া হয়েছে। তবে ভাঙ্গা থেকে বড়ৈতলার বাকি পাঁচ কিলোমিটার সড়ক এখনো বেহাল। এ অংশে পিচ উঠে ছোট-বড় গর্ত ও বিভিন্ন অংশ দেবে গেছে। টেকেরহাট বাসস্ট্যান্ড থেকে রাজৈর বাসস্ট্যান্ড পর্যন্ত সড়কের বিভিন্ন অংশ ভেঙে গেছে। সড়কের টেকেরহাট বাসস্ট্যান্ড, সাধুর ব্রিজ, ঘটকচর, মস্তফাপুর, রাজৈর অংশে রয়েছে বেশ কয়েকটি বড় বড় গর্ত। এছাড়াও অধিকাংশ ব্রিজের অ্যাপ্রোচ সড়কে গর্ত হওয়ায় ঝুঁকিপূর্ণ হয়ে পড়েছে।